AQSh maxsus xizmatlari Putinni 20 yildan buyon kuzatayotgani ma’lum bo‘ldi

Rossiya prezidenti Vladimir Putin davlat rahbari lavozimini egallashidan ancha oldin Amerika razvedkasi kuzatuvi ostiga tushgan, deya xabar bermoqda The Times o‘z manbalariga tayanib.

Nashr ma’lumotiga ko‘ra, Putinni kuzatish 1990-yillar boshida, u Sankt-Peterburg meri o‘rinbosari bo‘lgan paytlarda boshlangan.
Maxsus xizmatlarining diqqat bilan nazorat qilishiga qaramay, AQSh haligacha Rossiya prezidentining qancha davlati borligi va u “qayerga yashirib qo‘yilgani”ni bilmaydi. Buni esa, Oq uy uzoq vaqt davomida “boshqa muhimroq vazifalar”, xususan, AQSh — Rossiya munosabatlarini yaxshilash bilan band bo‘lganiga yo‘yishdi.